Noregs forskingsråd

Noregs forskingsråd (kortform Forskingsrådet) er eit statleg norsk forvaltningsorgan oppretta av regjeringa. 
Det har ansvar for å finansiera forskings- og innovasjonsprosjekt.

Rådet forvaltar forskningsmiddel og gjev råd til styresmaktene innan forskingspolitikk, mellom anna gjennom forslag til forskingsbudsjettInnspill til forskningsbudsjett for 2018  Norges forskningsråd i statsbudsjettet. Andre oppgåver er å fungera som møteplass mellom forskarar, næringsliv, dei som bruker og dei som finansierer forsking. Forskingsrådet bidreg også til å gjera norsk forsking meir internasjonalt orientert, gjennom forskingssamarbeid og gjennom deltaking i EU sine forskingsprogram.

På vegner av regjeringa investerer Forskingsrådet (per 2024) 11,4 milliardar kroner årleg.

Forskingsrådet har ansvar for å fremje grunn- og anvend forsking og innovasjon. Dette blir gjort gjennom å forvalte forskingsmidlar og ved å gi råd til styresmaktene om forskingspolitikk, mellom anna gjennom forslag til forskingsbudsjett i statsbudsjettet.

Forskingsrådet skal fremje internasjonalt forskings- og innovasjonssamarbeid, og har mellom anna ei rekkje ordningar for å mobilisere norske søkjarar til EUs forskings- og innovasjonsprogram. Andre oppgåver er å bidra til samarbeid mellom forskarar, næringsliv, offentleg sektor, forvaltning og andre brukarar av forskingsresultat.

Forskingsrådet vart oppretta i 1993 ved samanslåing av fem ulike tidlegare oppretta forskingsråd, og hadde i 2024 ca. 390 tilsette. 

 Organisasjon og leiing 
Forskingsrådet er underlagt Kunnskapsdepartementet. Forskingsrådet opptrer på oppdrag frå til saman 15 departement og forvaltar eit budsjett på ca. 11,4 milliardar kroner (2024).

Administrerande direktør frå 1. mars 2021 er Mari Sundli Tveit.

12 porteføljestyre har ansvar for porteføljar av budsjettformål og andre aktivitetar innanfor spesifikke tematiske eller faglege område.

 Forskingsfinansiering 
Forskingsrådet lyser ut midlar til forskings- og innovasjonsprosjekt. Forskingsorganisasjonar, bedrifter og offentlege verksemder kan søkje om midlar gjennom Forskingsrådet, ofte i samarbeid med andre. Internasjonale fagekspertar vurderer og rangerer søknadene på vegner av Forskingsrådet, og avgjerder om tildelingar blir tekne av dei 12 porteføljestyra.

Forskingsrådet:

 lyser ut midlar for å fremje forsking, forskingsbasert innovasjon og kommersialisering.
 har det strategiske og administrative ansvaret for den statlege basisfinansieringa som blir motteken av om lag 50 forskingsinstitutt.
 finansierer fleire senterordningar. Mellom anna: Senter for framifrå forsking (SFF), Senter for forskningsdriven innovasjon (SFI) og Forskningssentre for miljøvennleg energi (FME). I tillegg får fleire forskingssenter midlar frå Forskingsrådet.
 finansierer nasjonale investeringar i forskingsinfrastruktur. Det omfattar vitskapleg utstyr, laboratorium, databasar og vitskaplege samlingar. Forskingsinfrastrukturen skal vere av nasjonal interesse og berre finst på eitt eller få stader i landet.
 Forskingsrådet hjelper norske aktørar å søkje Horisont Europa gjennom nasjonale kontaktpersonar.

 Forskingsformidling 
Forskingsrådet har eit nasjonalt ansvar for forskingsformidling og skal bidra til at resultat frå forsking blir tekne i bruk. Mellom anna har Forskingsrådet ansvar for Forskingsdagane, som er ein nasjonal, årleg festival, og for Nysgjerrigper som skal bidra til å gi barn og unge innsikt, forståing og interesse for forsking.

Forskningsrådet skipa i 2002 den uavhengige nettavisa Forskning.no. Nettavisa syndikerer artiklar frå formidlingsmagasina til norske universitet og forskingsinstitusjonar.

Rådet oppretta også Forskingsdagane, ein nasjonal, årleg festival der alle typar forskings- og kunnskapsbaserte institusjonar viser fram verksemda si for allmugen.

Nysgjerrigper er Forskingsrådet sitt tilbod til barn og unge. Rådet har også drive Proscientia for å auka interessa for forsking og vitskap blant ungdom. Proscientia organiserte mellom anna Konkurransen Unge Forskere.

 Forskingsrådet sine prisar 
 Norges forskningsråds formidlingspris
 Forskningsrådets innovasjonspris
 Norges forskningsråds pris for fremragende forskning (fram til 2016)
 Prisen for unge framifrå forskarar (frå 2016 til 2018)

 Sjå òg 
Det europeiske forskingsrådet

 Kjelder 

Denne artikkelen bygger på «Norges forskningsråd» frå ,  den 7. mars 2017.  
 Bakgrunnsstoff 

 Prosjektbanken 
 Forskningsdagene
 Nysgjerrigper


Kategori:Kunnskapsdepartementet
Kategori:Norsk forsking
Kategori:Forskingspolitikk